Finanstilsynet har saumfart seks forbrukslånsbanker og fant en lang rekke eksempler på hvordan dyre forbrukslån innvilges kunder med stor sjanse for betalingstrøbbel.

Dagens Næringslivs kommentator Terje Erikstad, børskommentator Thor Chr. Jensen og innholdssjef Janne Johannessen snakker om forbrukslån og kyniske banker i denne episoden av «Finansredaksjonen».

Forbrukslån Usikret gjeld, inkludert kredittkort.

Utgjør rundt tre prosent av husholdningenes samlede gjeld, men 14 prosent av samlet rentebelastning. Årsvekst i utlån på 11 prosent per 30. september i fjor.

Forbrukslånsbanker har lånt ut nær 115 milliarder kroner i Norge.

Mislighold og tap på forbrukslån er høyere enn for andre typer lån til privatpersoner. Kilde: Finanstilsynet/Norges Bank

Om investorene i forbrukslånsbankene sier Thor Chr. Jensen:

– De blir steinrike på å tjene penger på å sende folk ut i økonomisk ruin.

– Staten bidrar til at forbrukslånsbankene kan gjøre folk til gjeldsslaver, sier Terje Erikstad om det norske kreditorvernet.

Artikkelen fortsetter under annonsen

Finansminister Siv Jensen (Frp) kaller på sin side virksomheten i bransjen «useriøs» og varsler innstramninger i lovverket.

Les også: Dette gjør forbrukslånsbankene for å innfri flere lån

(Vilkår)Copyright Dagens Næringsliv AS og/eller våre leverandører. Vi vil gjerne at du deler våre saker ved bruk av lenke, som leder direkte til våre sider. Kopiering eller annen form for bruk av hele eller deler av innholdet, kan kun skje etter skriftlig tillatelse eller som tillatt ved lov. For ytterligere vilkår se her.